**Likumprojekta “Grozījumi Elektroenerģijas nodokļa likumā”” sākotnējās ietekmes novērtējuma ziņojums
(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Elektroenerģijas nodokļa likumā” (turpmāk – likumprojekts) paredz veikt grozījumus Elektroenerģijas nodokļa likumā (turpmāk – likums) ar mērķi precizēt atsevišķas normas, lai izvairītos no juridiskās nenoteiktības un neradītu pārpratumus elektroenerģijas nodokļa maksātājiem, kā rezultātā valsts budžets varētu neiegūt atbilstošus ieņēmumus par elektroenerģijas nodokli.Likumprojekts stāsies spēkā vispārējā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas iniciatīva. Darba procesā apzinātie nepieciešamie grozījumi, lai novērstu juridiskās nenoteiktības padarot skaidrāku regulējumu elektroenerģijas nodokļa maksātājiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ekonomikas ministrija 2016.gadā iesniedza priekšlikumu par elektroenerģijas nodokļa atbrīvojumu pārskatīšanu un no Elektroenerģijas nodokļa likuma 6.panta pirmajā daļā un otrās daļas 1. un 2.punktā ietverto elektroenerģijas nodokļa atbrīvojumu atcelšanu. Minētā priekšlikuma pamatojumā tika norādīts, ka Ekonomikas ministrija analizējot Valsts ieņēmumu dienesta sniegto informāciju par elektroenerģijas nodokļa maksātāju īpatsvaru ir secinājusi, ka atsevišķi komersanti, kas tirgo elektroenerģiju, īsteno elektroenerģijas nodokļa maksāšanas optimizāciju, t.i. pērk un pārdod elektroenerģijas izcelsmes apliecinājumus citās Eiropas Savienības dalībvalstīs vai valstīs, kas nav dalībvalsts, tādejādi apejot elektroenerģijas nodokļa nomaksu valsts budžetā.Ņemot vērā minēto, kā arī Ministru kabineta 2016.gada 9.augusta sēdes protokola Nr.39 47.§ par Informatīvo ziņojumu „Par iespējām palielināt ieņēmumus” 2.2.apakšpunktā noteikto, Saeima 2016.gada 23.novembrī pieņēma likumu „Grozījumi „Elektroenerģijas nodokļa likumā””, kas paredzēja izslēgt no Elektroenerģijas nodokļa likuma 6.panta pirmo daļu, kas noteica, ka no elektroenerģijas nodokļa ir atbrīvota elektroenerģija, kas iegūta:1) no atjaunojamiem energoresursiem;2) hidroelektrostacijās;3) koģenerācijas stacijās, kas atbilst normatīvajos aktos par elektroenerģijas ražošanu koģenerācijas procesā noteiktajiem efektivitātes kritērijiem.Papildus tam arī tika izslēgts no Elektroenerģijas nodokļa likuma 6.panta otrās daļas 1. un 2.punkts, kas noteica, ka no elektroenerģijas nodokļa ir atbrīvota elektroenerģija, ko izmanto:1) elektroenerģijas ražošanai; 2) siltumenerģijas un elektroenerģijas ražošanai koģenerācijā.Līdz ar to saskaņā ar Elektroenerģijas nodokļa likumā 6.pantā veiktajiem grozījumiem, no 2017.gada 1.janvāra elektroenerģijai, kas ir iegūta no atjaunojamiem energoresursiem, koģenerācijas stacijās, kā arī elektroenerģijai, ko izmanto elektroenerģijas ražošanai un elektroenerģijai, ko izmanto siltumenerģijas un elektroenerģijas ražošanai koģenerācijā, tika atcelti elektroenerģijas nodokļa atbrīvojumi. Tādējādi, ja iepriekš minētā elektroenerģija tiek piegādātā galalietotājiem vai izmantota paša komersanta vajadzībām (tajā skaitā elektroenerģijas ražošanas procesā), izņemot likumā noteiktos gadījumus, ir apliekama ar elektroenerģijas nodokli.Taču šobrīd likumā ir konstatēta tehniska neprecizitāte, kas minētā likuma izpratnē noteiktiem elektroenerģijas nodokļa maksātājiem rada pārpratumus. Lai izvairītos no juridiskās nenoteiktības un novērstu pārpratumus elektroenerģijas nodokļa maksātājiem ar likumprojektu ir paredzēts:1. precizēt elektroenerģijas nodokļa maksātāju loku, tādējādi skaidri nosakot, ka elektroenerģijas ražotājiem, par ražošanas procesa nodrošināšanai izmantoto savā uzņēmumā saražoto elektroenerģiju, piemēram, koģenerācijas stacijās, elektroenerģijas nodoklis ir jānomaksā valsts budžetā (likumprojekta 1.pants);
2. novērst Elektroenerģijas nodokļa likuma 7.pantā izveidojušos tehnisko neprecizitāti, svītrojot vārdu “ražošanai”, kas elektroenerģijas nodokļa maksātājiem rada pārpratumus. Likumprojekta 2.pantā ietvertais precizējums likuma 7.panta piektās daļas tiek veikts nākotnes versijā, kas saistīti ar likuma grozījumiem par vienotu nodokļu kontu un kuriem paredzēts stāties spēkā 2021.gada 1.janvārī. (likumprojekta 2.pants);

3) precizēt Elektroenerģijas nodokļa likuma 9.panta otro daļu, kas paredz atbildību likumā noteiktiem subjektiem par pārkāpumiem, nosakot arī, ka Latvijas Republikā ir aizliegts patērēt elektroenerģiju ražošanas procesa nodrošināšanai un paša vajadzībām nemaksājot par to nodokli, izņemot šajā likumā noteiktos gadījumus (likumprojekta 3.pants). |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais tiesiskais regulējums skar komersantus, kas atbilstoši likumā noteiktajām prasībām ir elektroenerģijas nodokļa maksātāji.  |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojektā ietvertiem precizējumiem netiek noteikti jauni pienākumi vai radītas jaunas procedūras, bet tiek skaidrāk nodefinēti pienākumi nodokļa saistību izpildei elektroenerģijas nodokļa maksātājiem.Likumprojekts paredz skaidrāk precizēt likuma normas, nosakot ka, ja elektroenerģijas ražotājs ražošanas procesa nodrošināšanai izmanto savā uzņēmumā saražoto elektroenerģiju par šo elektroenerģijas daudzumu nomaksā elektroenerģijas nodokli valsts budžetā, līdzīgi kā šobrīd ar elektroenerģijas nodokli ir apliekama elektroenerģija, kas tiek piegādāta jebkuram citam ar elektroenerģijas tiešo ražošanu nesaistītam uzņēmumam.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar likumprojekta virzību ir nepieciešams sagatavot grozījumus Ministru kabineta 2016.gada 20.decembra noteikumos Nr.820 „Noteikumi par elektroenerģijas nodokļa deklarācijas veidlapas paraugu un tās aizpildīšanas kārtību” ņemot vērā, ka tiks precizētas attiecīgās likuma normas. Par Ministru kabineta noteikumu projekta izstrādi ir atbildīga Finanšu ministrija.Minētie Ministru kabineta noteikumi stājas spēkā vienlaikus ar likumprojektu.  |
| 2. | Atbildīgā institūcija | Grozījumu veikšanu attiecīgajā normatīvajā aktā nodrošina Finanšu ministrija.  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji var līdzdarboties likumprojekta izstrādē, rakstveidā sniedzot viedokļus par projektu*.*Likumprojekts š.g. 29.jūlijā tika nosūtīts saskaņošanai un viedokļa sniegšanai Latvijas Atjaunojamās enerģijas federācijai (LAEF), Latvijas Darba devēju konfederācijai (LDDK) un Latvijas Tirdzniecības un rūpniecības kamerai(LTRK).Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Sabiedrības pārstāvji var arī līdzdarboties likumprojekta izstrādē, rakstveidā sniedzot viedokļus par likumprojektu, kas 2020.gada 21.jūlijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: <https://www.fm.gov.lv/lv/sabiedribas_lidzdaliba/tiesibu_aktu_projekti/nodoklupolitika/#project663> |
| 3. | Sabiedrības līdzdalības rezultāti |  LAEF š.g. 1.septembra atzinumā Nr. A‑1/.09.2020 par likumprojektu izteica kategorisku noraidījumu tāda veida iniciatīvām minot sekojošus argumentus:1)piemērojot nodokli elektroenerģijas ražotājiem, nākotnē neizbēgami parādīsies elektroenerģijas gala patērētāju rēķinos vai izdevumu pozīcijā valsts budžetā (atkarībā no atbalsta līdzekļu avota) iespējams, ka jauna atjaunojamo energoresursu ražotāju (AER) atbalsta mehānisma veidā (ar obligātā iepirkuma izsolēm vai citiem mehānismiem, kas neizbēgami tiks pielietoti, lai sasniegtu Latvijai saistošos AER mērķus);2)pasākums arī samazinās elektroenerģiju no AER ražojošo ražotāju rentabilitāti – tādā veidā samazinot esošo AER ražotāju vēlmi turpināt un potenciālo AER ražotāju vēlmi iesaistīties no AER ražotas elektroenerģijas ražošanas procesā un līdz ar to veicinot brīvā tirgus piedāvājuma samazināšanos un elektroenerģijas cenu kāpumu.LAEF izteiktie iebildumi netiek ņemti vērā, jo jau šobrīd elektroenerģija, kas tiek izmantota elektroenerģijas ražošanas procesa nodrošināšanai ir apliekama ar elektroenerģijas nodokli, līdz ar to likumprojekts neparedz jauna nodokļa objekta ieviešanu, bet gan novērš šobrīd izveidojušos juridisko nenoteiktību.  |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav nepieciešama. Projekts tiks īstenots esoši cilvēkresursu ietvaros. |
| 3. | Cita informācija | Nav.  |

Finanšu ministrs J. Reirs

Hartmane, 67095525

Ella.Hartmane@fm.gov.lv